En aragonés as formas karsticas han recibiu diferents denominacions que podemos trobar encara en a toponimia de l'Alto Aragón y que fa poco que s'han reculliu en publicacions, por o que no bi ha encara garra prebatina de fixación. En l'aragonés d'as comunidatz aragonesas a denominación d'as formas karsticas yera probablement diferent. En a Sierra d'Albarrazín as dolinas encara reciben a denominación de celadas, y bi ha un lugar d'a Comunidat de Teruel que se diz asinas. As navas corresponden en muitos casos a "poljes" en o Sistema Iberico.